CELEX: 62012CN0210
Language: mt
Date: 2012-05-03 00:00:00
Title: Kawża C-210/12: Talba għal deċiżjoni preliminari mressqa mill-Bundespatentgericht (il-Ġermanja) fit- 3 ta’ Mejju 2012 — Sumitomo Chemical Co. Ltd

14.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/4
            
         Talba għal deċiżjoni preliminari mressqa mill-Bundespatentgericht (il-Ġermanja) fit-3 ta’ Mejju 2012 — Sumitomo Chemical Co. Ltd
   (Kawża C-210/12)
   2012/C 209/06
   Lingwa tal-kawża: il-Ġermaniż
   
      Qorti tar-rinviju
   
   Bundespatentgericht
   
      Partijiet fil-kawża prinċipali
   
   
      Rikorrenti: Sumitomo Chemical Co. Ltd
   
      Domandi preliminari
   
   
               (1)
            
            
               L-Artikolu 3(1)(b) tar-Regolament (KE) Nru 1610/96 tal-Parlament Ewropew u tal-Kunsill, tat-23 ta’ Lulju 1996, dwar il-ħolqien ta’ kull ċertifikat supplimentari ta’ ħarsien għall-prodotti tal-protezzjoni tal-pjanti (1) għandu jiġi interpretat fis-sens li ma jipprekludix il-ħruġ ta’ ċertifikat ta’ ħarsien supplimentari għal prodott għall-protezzjoni tal-pjanti jekk tkun ingħatat awtorizzazzjoni valida skont l-Artikolu 8(4) tad-Direttiva 91/414/KEE?
            
         
               (2)
            
            
               Fil-każ li r-risposta għall-ewwel domanda tkun fl-affermattiv:
               Huwa neċessarju, skont l-Artikolu 3(1)(b) tar-Regolament (KE) Nru 1610/96, li l-awtorizzazzjoni tkun għadha valida fil-mument tal-preżentata tal-applikazzjoni għal ċertifikat?
            
         
               (3)
            
            
               Fil-każ li r-risposta għall-ewwel domanda tkun fin-negattiv:
               L-Artikolu 7(1) tar-Regolament (KE) Nru 1610/96 għandu jiġi interpretat fis-sens li applikazzjoni għal ċertifikat tista’ tiġi ppreżentata qabel ma jibda jiddekorri t-terminu previst fl-istess artikolu?
            
         
      (1)  ĠU Edizzjoni Speċjali bil-Malti, Kapitolu 3, Vol. 19, p. 335.